ג'יימס וב (כדורסלן)

ג'יימס ובּ השלישי (באנגלית: James Webb III; נולד ב-19 באוגוסט 1993) הוא כדורסלן אמריקאי המשחק בעמדת הפאוור פורוורד בפינאר קרשיאקה מליגת העל הטורקית בכדורסל.

 קריירה בתיכון 
וב שיחק בבית הספר התיכון קרטיס בפטיסט באוגוסטה, ג'ורג'יה, במשך שנתיים לפני שעבר לבית הספר הווירטואלי אוקס, שם העמיד ממוצעים של 23 נקודות, תשעה ריבאונדים וחמישה אסיסטים למשחק כשנבחר ל-MVP של הקבוצה.

 קריירת מכללות 
וב החל את קריירת כדורסל המכללות שלו במכללת צפון איידהו, במדיה הופיע בכל 31 המשחקים, ב-17 מהם פתח בחמישייה. הוא העמיד ממוצעים של 9.2 נקודות ו-5.2 ריבאונדים למשחק ועזר לקבוצה להגיע למאזן 26–5.

בעונתו השנייה, הוא עבר לאוניברסיטת המדינה של בויסי שם העמיד ממוצעים של 15.8 נקודות, 9.1 ריבאונדים ו-1.4 חטיפות כ, והוביל את הברונקוס בשתי הקטגוריות הראשונות. הוא נבחר שלוש פעמים לשחקן השבוע של אזור מאונטיין וסט וזכה בחמישיית העונה באזור.

ב-27 במרץ 2016 הודיע וב שיוותר על עונתו האחרונה במכללות והכריז על מועמדותו לדראפט ה-NBA.

 קריירה מקצועית 
 דלאוור 87' (2016–2018) 
לאחר שלא נבחר בדראפט ה-NBA 2016 הצטרף וב לפילדלפיה 76' לליגת הקיץ של ה-NBA. ב-8 ביולי 2016 הוא חתם בסיקסרס, אך הוא נחתך ב-24 באוקטובר לאחר שהופיע בשישה משחקי קדם עונה. חמישה ימים לאחר מכן הוא נרכש על ידי הדלאוור 87', קבוצת ליגת הפיתוח של פילדלפיה. ב-7 במרץ 2017 הוא שוחרר מהקבוצה לאחר שנפצע בקרסול וגמר את העונה.

וב הוחתם מחדש על ידי דלאוור לעונת 2017/18.

 ברוקלין נטס (2018) 
ב-15 בינואר 2018 חתם וב על חוזה דו כיווני עם ברוקלין נטס מליגת ה-NBA, במדיה שיחק 10 משחקים וקלע 1.6 נקודות למשחק.

 טלקום בון (2018–2019) 
ב-23 באוגוסט 2018 חתם וב בטלקום בון מהבונדסליגה הגרמנית.

 איווה וולבס (2019–2020) 
ב-15 בנובמבר 2019 הודיעו האיווה וולבס, קבוצת ליגת הפיתוח של מינסוטה טימברוולבס, שהם רכשו את זכויות השחקן החוזר של וב. ב-20 בינואר 2020 קלע וב 20 נקודות, 14 ריבאונדים ושני אסיסטים מול גרינסבורו סווארם. במדי הוולבס הוא העמיד ממוצעים של 13.8 נקודות, 8.1 ריבאונדים ו-1.8 אסיסטים למשחק.

 לאריסה (2020–2021) 
ב-8 בספטמבר 2020 חתם וב בלאריסה מליגת העל היוונית. ב-13 משחקים הוא העמיד ממוצעים של 13.3 נקודות ו-9.6 ריבאונדים למשחק.

 מורסיה (2021–2022) 
ב-31 בינואר 2021 חתם וב במורסיה מליגת העל הספרדית עד סוף העונה. הוא חידש את חוזהו במועדון בקיץ 2021. ב-33 משחקי ליגה במהלך עונת 2021/22 רשם וב ממוצעים של 12.1 נקודות ו-5.4 ריבאונדים למשחק.

 ולנסיה (2022–2023) 
ב-8 ביולי 2022 חתם וב לשנתיים בוולנסיה מהליגה הספרדית והיורוליג.

 מכבי תל אביב (2023–2024) 
ב-5 ביולי 2023 חתם וב לשנתיים במכבי תל אביב מליגת העל והיורוליג. ב-5 ביולי 2024 עזב את מכבי תל אביב.

 קרשיאקה (2024-הווה) 
ב-11 ביולי 2024 חתם וב בפינאר קרשיאקה מליגת העל הטורקית וליגת האלופות.

 חיים אישיים 
ב-23 במאי 2019 נעצרו וב וסנטר פיניקס סאנס דאז, רישון הולמס, בגין החזקת מריחואנה במדינת פלורידה.

 קישורים חיצוניים 

 הערות שוליים 

קטגוריה:אמריקאים ילידי ג'ורג'יה
קטגוריה:אוגוסטה: אישים
קטגוריה:כדורסלני מכבי תל אביב
קטגוריה:כדורסלני ולנסיה
קטגוריה:כדורסלני נבחרת ארצות הברית
קטגוריה:שחקני NBA שלא נבחרו בדראפט
קטגוריה:כדורסלני טלקום בון
קטגוריה:כדורסלני לונג איילנד נטס
קטגוריה:כדורסלני איווה וולבס
קטגוריה:כדורסלני דלאוור בלו קואוטס
קטגוריה:כדורסלני מורסיה
קטגוריה:כדורסלני ברוקלין נטס
קטגוריה:כדורסלני פינאר קרשיאקה
קטגוריה:כדורסלנים אמריקאים
קטגוריה:בוגרי אוניברסיטת המדינה של בויסי
קטגוריה:ספורטאים אמריקאים בגרמניה
קטגוריה:ספורטאים אמריקאים בספרד
קטגוריה:ספורטאים אמריקאים בישראל
קטגוריה:ג'ורג'יה: כדורסלנים
קטגוריה:אמריקאים שנולדו ב-1993